Κούκλης (κόκορας) με πιλάφι που θέλει τέχνη
«Κούκλη» λένε τον κόκορα στην Κρήτη. Μια παραδοσιακή συνταγή με κόκορα και πιλάφι, με όλα τα μυστικά της.
1 κότα (ή κόκορας, όσο πιο παχύ καταφέρουμε να βρούμε), 1 κιλό ρύζι Καρολίνα ή γλασέ, αλάτι, χυμός από 2 λεμόνια, για το σερβίρισμα
Βράζουμε την κότα σε μεγάλη κατσαρόλα, σε νερό αλατισμένο (περίπου 5 λίτρα), για 1 ώρα ή μέχρι να μαλακώσει και να πέφτει το ψαχνό από τα κόκαλα. Τη βγάζουμε από την κατσαρόλα και την κρατάμε ζεστή. Αν θέλουμε, την ξεψαχνίζουμε.Σουρώνουμε τον ζωμό (θα πρέπει να έχουν μείνει περίπου 4 λίτρα) και τον βάζουμε να πάρει βράση ξανά στην καθαρισμένη κατσαρόλα. Ρίχνουμε το ρύζι και βράζουμε για 15 λεπτά, σε μέτρια φωτιά, μέχρι να μαλακώσει και να απορροφήσει αρκετό από τον ζωμό. Τραβάμε από τη φωτιά πριν το ρύζι προλάβει να πιει όλο τον ζωμόΤο αφήνουμε μέσα στην κατσαρόλα για περίπου 15 λεπτά, να τραβήξει ακόμη περισσότερο ζουμί. «Θέλω να κρατήσω το πιλάφι να μην πήξει, να γίνει απλωτό, να έχει το νερουλάκι του», όπως λέει ο κυρ Αλέκος.Ρίχνουμε το λεμόνι στο πιλάφι και συνοδεύουμε με την κότα.
Κόκορας,Κοτόπουλο,Ρύζι